Falisha Crossley

Nur Falisha Crossley Faisal (lahir 13 April 1985) merupakan seorang bekas pelakon, model dan pengacara wanita Malaysia, berasal dari Kuching, Sarawak. Beliau terkenal menerusi watak gadis punk Sikha dalam filem Mat Moto arahan Pekin Ibrahim.

Kehidupan awal
Falisha lahir dan membesar di Kuching, Sarawak dan berdarah kacukan Melayu-Cina-Inggeris (sebelah bapanya). Beliau mempunyai seorang adik lelaki bongsu yang meninggal dunia pada 2007 akibat ketumbuhan otak pada usia 18 tahun. Datuk beliau pernah bekerja di bahagian kebudayaan dalam pentadbiran di Sarawak. Manakala ibunya pernah menjadi penari sewaktu muda dahulu. Beliau melanjutkan pelajarannya di Universiti Teknologi MARA (UiTM) di mana beliau merupakan pelajar dalam bidang perakaunan. Selepas tamat belajar di UiTM, beliau bekerja sebagai akauntan di sebuah syarikat di Taman Tun Dr. Ismail.

Kerjaya
Falisha memulakan kerjaya seninya dengan menyertai Citrawarna dan pelbagai peragaan fesyen, namun tidak terfikir akan terus aktif secara serius. Namun beliau tidak mengetahuinya sehingga pertengahan 2010, beliau terpilih membintangi Iklan Raya Perbadanan Kemajuan Filem Nasional (Finas). Ketika itu, Falisha bekerja sebagai juruaudit di Lembah Klang apabila beliau diminta untuk uji bakat untuk iklan komersial selepas sepupunya telah menghantar gambar beliau ke sebuah syarikat penerbitan. Kemudian beliau ditawarkan membintangi beberapa iklan televisyen sekali gus membuka peluang untuknya memulakan kerjaya lakonan.

Beliau telah dipilih menjayakan watak gadis punk bernama Sikha dalam filem sulung arahan Pekin Ibrahim, Mat Moto. Pekin berkata: "Dia (Falisha) mewakili gen Y yang barangkali menjadikan ideologi luar sebagai pegangan hidup. Sementara saya mewakili gen X yang masih memiliki sifat-sifat perjuangan dan patriotisme. Pertembungan kedua-dua gen ini ditonjolkan dalam filem Mat Moto. Tak semestinya gen Y ini tidak ada apa-apa. Ada juga benda yang saya belajar daripada dia dan begitu juga sebaliknya. Bagi menghidupkan watak Sikha, beliau memendekkan rambutnya". Bagi menjayakan watak Sikha, beliau sanggup mengorbankan rambut panjangnya dan memotongnya agar menjadi pendek.

Kehidupan peribadi
Pada pertengahan 2016, beliau bertudung 3 hari sebelum kedatangan bulan Ramadan.

Beliau berkahwin dengan Mohamad Rafiq Mohd Arif yang merupakan kapten penerbangan di syarikat penerbangan tambang murah, AirAsia pada 1 Januari 2017. Pasangan ini dikurniakan dua anak - Nur Raysha Mikhayla (lahir 6 Oktober 2017) dan Mohamad Shaqur Mateen (lahir 4 Disember 2020).

Filemografi

Filem

Drama

Telefilem

Televisyen

Muzik video

Anugerah dan pencalonan

Rujukan

Pautan luar
 

Kelahiran 1985
Orang hidup
Orang dari Sarawak
Pelakon wanita Malaysia
Pelakon wanita Malaysia abad ke-21
Pengacara televisyen Malaysia
Peragawati Malaysia
Orang Malaysia berketurunan Melayu
Orang Malaysia berketurunan Inggeris
Orang Malaysia berketurunan Cina
Muslim Malaysia
Alumni Universiti Teknologi MARA
Pelakon televisyen Malaysia
Pelakon filem Malaysia